stanford-oval/wikipedia huggingface dataset:
Luettelo suomenruotsalaisesta nimipäiväkalenterista poistetuista etunimistä
Luettelon rajaus ja merkinnät

Oheinen luettelo ei sisällä sellaisia etunimiä, jotka on poistettu almanakasta ennen vuotta 1929. Tällaiset nimet sisältyvät artikkeliin Luettelo suomalaisesta nimipäiväkalenterista poistetuista etunimistä.
Tähdellä (*) merkityillä nimillä oli Suomen almanakassa nimipäivä vuonna 1928, mutta ensimmäiseen suomenruotsalaiseen nimipäiväkalenteriin (1929) niitä ei otettu mukaan.
Joidenkin nimien kirjoitusasuun on tehty kalenterissa muutoksia. Esimerkiksi Jessika on vuonna 2000 vaihdettu muotoon Jessica. Näissä tapauksissa nimen perässä oleva nuoli (→) osoittaa uuden, kalenterissa käytetyn nimiasun.
| --- | --- |
 A Abel   Adèle, Adéle → Adele   Agaton   Ahti*   Aili*   Aimo*   Ali   Ambrosius*   Anselm   Ansgarius*   Armas*   Arno   Aron   Arvo*   Atanasius*   Atos*   Augustinus*  Poistetut etunimet, jotka on palautettu Adrian*   Alexandra   Alina   Amalia   Amanda   Augusta   B Balder   Basilius*   Bonifacius*   Botvid   Börja  Poistetut etunimet, jotka on palautettu Bengta   C Cilla   Cyprianus*   E Edla   Ellida   Enok   Enzio   Esaias*   Eufrosyne*  Poistetut etunimet, jotka on palautettu Elli   Erika   G Gunver  Poistetut etunimet, jotka on palautettu Gustava   H Halvdan   Heimo*   Hellin*   Helmi   Herta   Hervor   Hilja*   Hjalte   Hulda  Poistetut etunimet, jotka on palautettu Henrika   I Ilma*   Ilmari*   Ilona*   Ilta*   Impi*   Into*   Irja*   Israel*  Poistetut etunimet, jotka on palautettu Immanuel*   Ingmar   J Jalo*   Jeremias*   Jessika → Jessica   Johan Ludvig   Johan Vilhelm   Jorma*   Jouko*   Justina*  Poistetut etunimet, jotka on palautettu Jonas   Josefina   Julia   K Kaino*   Kalervo*   Kaleva*   Karita → Carita   Karola → Carola   Kauko*   Kauppo*   Keijo*   Klemens*   Kristofer → Kristoffer   Kullervo*   Kuno   Kyllikki*   Kättil → Kettil  Poistetut etunimet, jotka on palautettu Karolina*   Kasper*   L Lahja*   Laina*   Lemmitty*   Lempi*   Lucina*  Poistetut etunimet, jotka on palautettu Lukas*   Lydia   :  M Mainio*   Maire*   Malakias*   Maren   Marjatta*   Matias* → Mattias   Matteus*   Matts   Maurits* → Mauritz   Meri   Mielikki*   Mili   Moses  Poistetut etunimet, jotka on palautettu Mattias   N Naima   Natalia   Natanael   Nestor   Nikodemus*   O Odert   Oihonna*   Oiva*   Onni   Osmo*   Otso*  Poistetut etunimet, jotka on palautettu Olivia   P Pellervo*   Perpetua*   Polykarpus*   Päiviö*   Pär → Per   R Rauha*   Richard* → Rikard   Rickard  Poistetut etunimet, jotka on palautettu Rebecka*   S Saida   Salme*   Salomon   Seidi   Serafina*   Set   Sigismund*   Signild → Signhild   Sirkka*   Siviä*   Sixtus*   Soini*   Sulho*   Sulo*   Suoma*  Poistetut etunimet, jotka on palautettu Severin   T Taimi*   Tapio*   Tellervo*   Tertullianus*   Tiburtius*   Timoteus*   Toini   Toivo*   Trygve → Tryggve   Tuovi*   Tuulikki*   Tyko   Tyyne*  Poistetut etunimet, jotka on palautettu Terese*   Tobias   U Uljas*   Ulv → Ulf   Une   Unto*   Usko*  Poistetut etunimet, jotka on palautettu Ulrika*   V Vega   Veikko*   Vellamo*   Vieno*   Viljam → William   Viljo*   Viva   Väinö   Å Åslög
Aiheesta muualla

Universitetets almanacksbyrå: Den finlandssvenska namnlängdens historia (ruotsiksi)
Nishi-Shinjuku

Nishi-Shinjukun alue ilmakuvassa vuonna 2009
Nishi-Shinjuku
Nishi-Shinjuku (jap. 西新宿, ’Länsi-Shinjuku’) on Tokion kaupunginosa Shinjukun erillisalueella. Se sijaitsee erillisalueen lounaisosassa Japanin vilkkaimman rautatieaseman eli Shinjukun aseman länsipuolella. Se on Shinjukun ja Kita-Shinjukun kaupunginosien tavoin osa laajempaa Shinjukun aluekeskusta, jonka mukaan erillisalue on nimetty. Nishi-Shinjuku tunnetaan erityisesti pilvenpiirtäjäalueena, jonne on sijoittunut monia hotelleja ja Tokion metropolin hallintorakennus. Tornitalojen lisäksi kaupunginosassa on myös tavarataloja, asuinkortteleita, Shinjukun keskuspuisto ja Kumano-jinjan šintolainen pyhäkkö.
Nishi-Shinjukun kaupunginosan pinta-ala on 1,73 neliökilometriä. Se jakautuu kahdeksaan osa-alueeseen, jotka on numeroitu Nishi-Shinjuku 1-chōme–Nishi-Shinjuku 8-chōme. Niissä on yhteensä 22 442 asukasta (tammikuussa 2023). Kaupunginosan väestötiheys on siten noin 13 000 asukasta neliökilometrillä.
Historia

Shinjukun kaupunginosa kehittyi Edo-kaudella 1600-luvun lopulla perustetusta Naitō-shinjukun postiasemasta (shukuba). Nishi-Shinjukun alueella postiaseman länsipuolella oli tähän aikaan Kumano-jinjan pyhäkköä lukuun ottamatta lähinnä peltoa. Meiji-restauraation jälkeen 1800-luvun loppupuolella alueelle päätettiin rakentaa uusi vedenpuhdistamo, kun Tokioon vettä tuonut Tamajoen akvedukti ei enää täyttänyt hygieniavaatimuksia. Seutu kuului Yodobashin kuntaan, joten laitos nimettiin Yodobashin vedenpuhdistamoksi. Sen rakennustyöt valmistuivat vuonna 1898.
Shinjukun rautatieasema avattiin vuonna 1885, ja vähitellen sen itäpuolinen kaupunginosa kasvoi vilkkaaksi keskusta-alueeksi. Aseman länsipuolinen alue pysyi suhteellisen hiljaisena, mutta vuonna 1910 sinne sijoittui tupakkatehdas, jonka työpaikka- ja tavaraliikenne vilkastuttivat aluetta. Lähistölle rakennettiin myös kaasulaitos kaasukelloineen.
Toisen maailmansodan jälkeen vuonna 1960 laadittiin yleissuunnitelma Shinjukun aluekeskuksen kehittämisestä, ja sen myötä aseman länsipuolelta laajan alan vienyt vedenpuhdistamo päätettiin siirtää kauemmas kaupungin ytimestä Higashi-Murayamaan. Puhdistamo lopetti toimintansa viisi vuotta myöhemmin vuonna 1965. Ensimmäinen pilvenpiirtäjä, Keiō Plaza Hotel, valmistui sen paikalle vuonna 1971. Se oli Kasumigaseki Buildingin ohella yksi maan ensimmäisistä korkeista tornitaloista, ja sen jälkeen Nishi-Shinjukuun on noussut pilvenpiirtäjä toisensa jälkeen. Vuonna 1991 kaupunginosaan muutti Marunouchista Yūrakuchōn liepeiltä Tokion metropolin hallinto; 243 metriä korkea metropolin hallintorakennus oli valmistuessaan maan korkein tornitalo. Osana aluekeskussuunnitelmaa Nishi-Shinjukuun perustettiin myös Shinjukun keskuspuisto.
Kumano-jinja Hiroshigen puupiirroksessa, 1856
Jūnisō Kumano-jinja
Nishi-Shinjuku n. 1960, etualalla vedenpuhdistamon altaita
Nishi-Shinjukun pilvenpiirtäjiä rakenteilla 1979
Keiō Plaza Hotel vuonna 2018
Kaupunkikuva ja rakennukset

Nishi-Shinjuku (’Länsi-Shinjuku’) sijaitsee nimensä mukaisesti Shinjukun kaupunginosan ja Shinjukun rautatieaseman länsipuolella. Naapurikaupunginosia ovat idässä Shinjukun lisäksi Kabukichō; etelässä Shibuyan erillisalueen Yoyogi ja Hatsudai; lännessä Shibuyaan kuuluva Honmachi sekä Nakanon erillisalueen Yayoichō ja Honchō, pohjoisessa taas Shinjukun erillisalueen Kita-Shinjuku ja Hyakuninchō. Lännessä kaupunginosan rajan muodostaa rautatie, etelässä historiallista Kōshū-kaidō-tietä seuraileva valtatie 20.
Lähimpänä Shinjukun rautatieasemaa on vilkas liikealue, jossa sijaitsee useita tavarataloja ja muita liikerakennuksia, kuten Keiōn ja Odakyūn tavaratalot sekä Bic Cameran ja Yodobashi Cameran elektroniikkamyymälät. Aseman länsipuoliset korttelit tunnetaankin Akihabaran tavoin elektroniikka-alueena. Aseman luoteisnurkalla on Omoide yokochō (’muistojen sivukuja’) -niminen kapeiden kujien alue, jossa on lukuisia pieniä baareja sekä yakitori- ja izakaya-ravintoloita.
Nishi-Shinjukun pilvenpiirtäjäalue on rakennettu pääosin ruutukaavaan kaupunginosan keskelle. Siellä on lukuisten suuryritysten pääkonttoreita, hotelleja ja suurimittakaavainen Tokion metropolin hallintorakennus edusaukioineen. Suuria hotelleja ovat muun muassa Keiō Plaza Hotel, Hilton Tokyo, Hyatt Regency Tokyo, Park Hyatt Tokyo ja Washington Hotel. Metropolin hallintorakennuksen kaksoistornien yhteydessä toimii myös metropolin valtuusto, ja molempien tornien 45. kerroksessa on yleisölle avoin näköalatasanne. Pilvenpiirtäjäkorttelien länsipuolella on Shinjukun keskuspuisto, Shinjukun erillisalueen suurin viheralue, ja historiallinen Kumano-jinjan šintolainen pyhäkkö.
Pilvenpiirtäjäkorttelien ympärillä kauempana Shinjukun rautatieasemasta on asuinalueita. Lisäksi kaupunginosan lounaisnurkassa valtatie 20:n ja Yamate-dōrin risteyksessä sijaitsee Tokyo Opera City -konserttikeskus. Sen yhteydessä Honmachin kaupunginosan puolella toimii Japanin uusi kansallisteatteri.
Odakyū-tavaratalo, rautatieaseman etuaukio
Nishi-Shinjukun pilvenpiirtäjiä yöllä
Sompo Japan building
Näkymä länteen Park Hyatt -hotellista, vasemmalla Tokyo Opera City
Kukkia Shinjukun keskuspuistossa, Tokion metropolin hallintorakennus
Nishi-Shinjukun pilvenpiirtäjiä
Mode Gakuen Cocoon Tower
Baarikuja Omoide yokochō
Liikenne

Shinjukun rautatieasema on Japanin vilkkain joukkoliikenneterminaali, jota käyttää usea eri rautatieyhtiö. Se sijaitsee aivan Nishi-Shinjukun kaupunginosan itärajalla. Asemaa palvelevat monet JR Higashi-Nihonin rautatielinjat, kuten Yamanote-linja, Chūō–Sōbu-linja, Saikyō-linja ja Shōnan–Shinjuku Line. Lisäksi asemalle päättyvät Keiō-, Odakyū- ja Seibu-yhtiöiden rautatielinjat.
Shinjukun asemalta on vaihtoyhteys useille Tokion metron linjoille: niitä ovat Tōkyō metron liikennöimä Marunouchi-linja sekä Toei-metron liikennöimät Shinjuku-linja ja Ōedo-linja. Nishi-Shinjukun kaupunginosan alueella sijaitsee muitakin Tokion metron asemia. Kaupunginosan pohjoisosassa on Nishi-Shinjukun metroasema, jolla pysähtyy Marunouchi-linja. Ōedo-linja taas kulkee kaupunginosan läpi ja pysähtyy Shinjukun aseman lisäksi Shinjuku-nishiguchin, Tochōmaen ja Nishi-Shinjuku gochōmen metroasemilla.
Aiheesta muualla

Kuvia tai muita tiedostoja aiheesta Nishi-Shinjuku Wikimedia Commonsissa
Markus Joenmäki

| Henkilötiedot |
| --- | --- | --- | --- |
Syntymäaika: 11. helmikuuta 1988 (ikä 36)
Syntymäpaikka: Hämeenlinna, Suomi
Pelipaikka: keskuspuolustaja
Pituus: 187 cm
Junioriseurat
2000–2006: HJS
Seurat
| Vuodet | Seura | O | (M) |
| 2005–2008 | FC Hämeenlinna | 56 | (8) |
| 2009–2010 | Haka | 31 | (0) |
| 2009 | → SalPa (laina) | 1 | (0) |
| 2011–2012 | KuPS | 44 | (2) |
| 2011 | → PK-37 (laina) | 3 | (0) |
| 2013–2015 | FC Lahti | 83 | (4) |
| 2015 | → FC Lahti Akatemia | 1 | (0) |
| 2016–2018 | HJS | 52 | (23) |
| 2016 | → PKKU (laina) | 5 | (0) |
| Yhteensä | Yhteensä | 276 | (37) |
Maajoukkue
| 2009–2010 | Suomi U21 | 3 | (0) |
 Seurajoukkueuran tilastot kattavat vain kansalliset sarjat.
Markus Joenmäki (s. 11. helmikuuta 1988 Hämeenlinna) on uransa lopettanut suomalainen jalkapalloilija. Hän oli pelipaikaltaan keskuspuolustaja.
Joenmäki siirtyi Valkeakosken Hakaan kaudeksi 2009 kaksivuotisella sopimuksella. Ensimmäisellä pääsarjakaudellaan hän pelasi viisitoista ottelua. Lisäksi hän on ollut mukana alle 21-vuotiaiden maajoukkueen ringissä.
Joenmäki oli esillä julkisuudessa myös seurusteltuaan syksyllä 2009 missi–juontaja Maisa Torpan kanssa.
Nikinlampi (Kangasniemi)

| Nikinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°55′27″N, 26°34′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.042
Mittaustietoja
Pinnankorkeus:  97,4 m  
Pituus:  830 m  
Leveys:  240 m  
Rantaviiva:  2,626 km  
Pinta-ala:  10,743 ha  
Saaria:  1 
 fiNikinlampi 
Nikinlampi  on Etelä-Savossa Kangasniemellä  Unnukkalan lähellä sijaitseva lampi.
Maantietoa

Lampi on 830 metriä pitkä, 240 metriä leveä, ja sen pinta-ala on 10,7 hehtaaria. Lammella on kartan mukaan yksi saari.  Sen rantaviivan pituus on 2,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 97,4 metriä mpy.
Manucho

| 0 | 1 | 2 |
| --- | --- | --- |

Henkilötiedot
Koko nimi: Mateus Alberto Contreiras Gonçalves
Syntymäaika: 7. maaliskuuta 1983 (ikä 41)
Syntymäpaikka: Luanda, Angola
Pelipaikka: Hyökkääjä
Pituus: 188 senttimetriä
Seura
Seura:  Rayo Vallecano
Junioriseurat
1997–1999:  Flamenguinhos
Seurat
| Vuodet | Seura | O (M) |
| 1999–2002 2002–2008 2008–2009 2008 2009 2009–2014 2010 2011 2014– |  Benfica de Luanda  Petro Atletico  Manchester United →  Panathinaikos →  Hull City  Real Valladolid →  Bucaspor →  Manisaspor  Rayo Vallecano | 12 (5) 78 (34) 1 (0) 7 (4) 13 (2) 57 (14) 12 (2) 9 (0) |
Maajoukkue
| 2006– |  Angola | 53 (22) |
 Seurajoukkueuran tilastot kattavat vain kansalliset sarjat, päivitetty 16. kesäkuuta 2014.  Maajoukkueuran tilastot päivitetty 29. heinäkuuta 2018.
Mateus Alberto Contreiras Gonçalves (s. 7. maaliskuuta 1983 Luanda, Angola) on angolalainen jalkapalloilija, pelipaikaltaan hyökkääjä. Hän edustaa Primera Divisiónissa pelaavaa Rayo Vallecanoa.
Ura

Manucho aloitti ammattilaisuransa kotimaassaan Benfica de Luandan joukkueessa vuonna 1999, josta hän siirtyi vuonna 2002 Petro Atleticoon. Tuolloin Manuchon kanssa samassa joukkueessa pelasi Flávio, jonka vuoksi Manuchon peliaika jäi vähälle. Flávion siirtyessä Egyptiin vuonna 2005 Manucho sai enemmän peliaikaa ja onnistui tekemään yhteensä 31 maalia kahden seuraavan kauden aikana.
Hyvien otteiden myötä hän allekirjoitti joulukuussa 2007 kolmivuotisen sopimuksen Manchester Unitedin kanssa. Peliaikaa ei kuitenkaan tullut ja hänet lainattiin Kreikkaan Panathinaikosiin tammikuussa 2008. Palattuaan takaisin Manucholle ei tarjoutunut vieläkään peliaikaa, jonka myötä hän siirtyi toistamiseen lainalle tällä kertaa Hull Cityn joukkueeseen loppukaudeksi 2008-2009.
Heinäkuussa 2009 Manchester United myi Manuchon Real Valladolidiin, joka solmi hyökkääjän kanssa viiden vuoden sopimuksen.
Maajoukkueura

Manucho on edustanut Angolan maajoukkuetta vuodesta 2006 lähtien yhteensä 53 ottelun verran ja tehnyt niissä 22 maalia. Hän on pelannut kaksissa arvokisoissa vuoden 2008 ja 2010 Afrikan kisoissa. Manucho oli neljällä maalilla turnauksen toiseksi paras maalintekijä vuoden 2008 Afrikan kisoissa. Vuoden 2012 Afrikan-mestaruuskisoissa Angola jäi alkulohkoon, mutta Manucho voitti turnauksen maalikuninkuuden yhdessä kuuden muun pelaajan kanssa kolmella maalilla.
Markku Jalonen

Markku Iisakki Jalonen (s. 2. syyskuuta 1960 Seinäjoki) on suomalainen toimitusjohtaja. Hän on toiminut Kunnallisen työmarkkinalaitoksen (KT) työmarkkinajohtajana vuodesta 2007 lähtien. Kunnallisesta työmarkkinalaitoksesta tuli Kunta- ja hyvinvointialuetyönantajat KT 1.7.2021. Samasta ajankohdasta alkaen Markku Jalonen nimitettiin Kunta- ja hyvinvointialuetyönantajat KT:n toimitusjohtajaksi.
Jalonen valmistui ylioppilaaksi vuonna 1979, yhteiskuntatieteiden maisteriksi 1986 ja lisensiaatiksi vuonna 1996 Tampereen yliopistosta. Hänen pääaineensa oli valtio-oppi. Vuosina 1985–1989 Jalonen työskenteli assistentin viransijaisena ja projektitutkijana Tampereen yliopistossa. Jalonen toimi Tampereen Poliisikoulun tuntiopettajana vuosina 1985-1989.
Vuosina 1989–1995 Jalonen oli Kunnallisvirkamiesliiton tutkimusvastaava. Vuosina 1995–2000 hän oli Tehyn sopimusosaston asiamies.lähde? Jalonen oli Kunnallisvirkamiesliiton ja sitä seuranneen Julkis- ja yksityisalojen toimihenkilöliitto Jytyn puheenjohtaja vuosina 2001–2006. KT:n apulaisjohtajaksi hän siirtyi 1. syyskuuta 2006 ja 1. helmikuuta 2007 sen työmarkkinajohtajaksi.
Jalonen on ollut neuvottelemassa mm. viimeisimmät keskitetyt työmarkkina- ja eläkeratkaisut eli Raamisopimuksen, Työllisyys- ja kasvusopimuksen, Kilpailukykysopimuksen sekä vuoden 2017 eläkeuudistuksen. Jalonen johtaa Suomen suurimman työmarkkinatoimialan, kunta-alan, työnantajaedunvalvontaa ja neuvotteluita. Tähän mennessä Jalosen johdolla kunta-alalle on sovittu kahdeksan työmarkkinaratkaisua vuosina 2007–2022.
Jalosen luottamustoimia ovat muun muassa Kevan hallituksen jäsen 2020–, Eläketurvakeskuksen hallituksen jäsen 2017-, Arvonimilautakunnan jäsen 2012–, (varapj. 2016-) ja Työllisyysrahaston hallituksen jäsen 2019–, (pj. 2019 ja varapj. 2022). Hän on toiminut aiemmin muun muassa vakuutusyhtiö Kalevan (2001–2006), VVO-yhtymän (2001–2005) ja Koulutusrahaston hallintoneuvostoissa (2007–2018) sekä Työttömyysvakuutusrahaston hallituksessa 2007–2018. Jalonen on ollut Talousneuvoston jäsen vuodesta 2022 alkaen.
Jalonen on naimisissa ja hänellä on kaksi lasta. Jaloselle on myönnetty Suomen Leijonan komentajamerkki vuonna 2019. Puoluekannaltaan hän edustaa kokoomusta.
Margit Schumann

| Mitalit | Mitalit | Mitalit |  |
| --- | --- | --- | --- |
|  Schumann vuonna 1975. |  Schumann vuonna 1975. |  Schumann vuonna 1975. |  |
Maa:   Itä-Saksa
Naisten ohjaskelkkailu
|  Olympialaiset  |  Olympialaiset  |  Olympialaiset  |  |
|  Kultaa | Innsbruck 1976 | yksinkelkkailu |  |
|  Pronssia | Sapporo 1972 | yksinkelkkailu |  |
Margit Schumann (14. syyskuuta 1952 Waltershausen – 11. huhtikuuta 2017 Oberhof) oli Itä-Saksaa edustanut ohjaskelkkailija, olympiavoittaja, maailman- ja euroopanmestari.
Schumann voitti yksinkelkkailussa olympiakultaa Innsbruckissa 1976 ja olympiapronssia Sapporossa 1972. Hän kilpaili myös Lake Placidin talviolympialaisissa 1980 missä sijoittui kuudenneksi. Schumann voitti myös lukuisia muita arvokisamitaleita joiden joukossa kolme maailman- ja neljä euroopanmestaruutta. Schumann nimettiin ensimmäisten joukossa lajin kunniagalleriaan vuonna 2004. Hän kuoli Oberhofissa 64-vuotiaana 11. huhtikuuta 2017.
Aiheesta muualla

Kuvia tai muita tiedostoja aiheesta Margit Schumann Wikimedia Commonsissa
Mangopuut

| Mangopuut |
| --- | --- |
 Mangopuu (Mangifera indica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Sapindales
Heimo::  Sumakkikasvit Anacardiaceae
Alaheimo::  Anacardioideae
Suku::  Mangopuut Mangifera  L.
Katso myös
   Mangopuut Wikispeciesissä   Mangopuut Commonsissa 
Infobox OKNimi-testi OK: 
Mangopuut eli mangot (Mangifera) on kasvisuku, joka kuuluu sumakkikasvien heimoon. Mangopuut ovat trooppisen Aasian ainavihantia puita. Niiden hedelmät ovat syötäviä, ja lajeista mangoa (Mangifera indica) kasvatetaan laajalti hedelmäpuuna.
Tuntomerkit

Mangopuut ovat ainavihantia puita. Lehdet ovat yksinkertaisia, ruodillisia ja ehyitä. Mangopuut ovat andromonoeekkisiä, mikä tarkoittaa samassa kasviyksilössä ja mangopuiden tapauksessa myös samassa kukinnossa olevan sekä kaksineuvoisia kukkia että yksineuvoisia hedekukkia. Kukat ovat neli- tai viisilukuisia. Hedelmät ovat luumarjoja.
Levinneisyys

Kaikki mangopuut kasvavat luonnonvaraisina Aasian trooppisissa osissa. Mangoa kasvatetaan nykyisin kaikkialla maailman trooppisen ilmaston alueilla hedelmäpuuna.
Lajit

Mangopuihin kuuluu ainakin kymmenen lajia. Näiden lisäksi suvussa on kymmeniä muitakin lajikuvauksia, joiden validisuus tai taksonominen asema ovat epäselviä.
Mangifera acutigemma
Mangifera caesia
Mangifera casturi
mangopuu eli mango (Mangifera indica)
Mangifera laurina
Mangifera lineariflia
Mangifera odorata
Mangifera persiciforma
Mangifera rubropetala
Mangifera siamensis
Mangifera sylvatica
Aiheesta muualla

Suomen Lajitietokeskus: Mangopuut – Mangifera
Marco Fabián

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marco Jhonfai Fabián de la Mora
Syntymäaika: 21. heinäkuuta 1989
Syntymäpaikka: Guadalajara, Meksiko
Pelipaikka: hyökkäävä keskikenttäpelaaja
Pituus: 170 cm
Seura
Seura:  Cruz Azul (lainalla CD Guadalajarasta)
Pelinumero: 8
Junioriseurat
1997-2007:  Tapatio
Seurat
| Vuodet | Seura | O | (M) |
| 2007- |  CD Guadalajara | 180 | (45) |
| 2014- | →  Cruz Azul | 31 | (8) |
Maajoukkue
| 2009 |  Meksiko U20 | 3 | (0) |
| 2011-2012 |  Meksiko U23 | 20 | (15) |
| 2012- |  Meksiko | 18 | (6) |
 Seurajoukkueuran tilastot kattavat vain kansalliset sarjat, päivitetty 5. elokuuta 2014.  Maajoukkueuran tilastot päivitetty 5. elokuuta 2014.
| Mitalit> Maa:  Meksiko.Miesten jalkapallo.CONCACAF Gold Cup  | Mitalit> Maa:  Meksiko.Miesten jalkapallo.CONCACAF Gold Cup  | Mitalit> Maa:  Meksiko.Miesten jalkapallo.CONCACAF Gold Cup  | Maa:  Meksiko> Miesten jalkapallo. |
| --- | --- | --- | --- |
|  Kultaa | Yhdysvallat 2011 |  |  |
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 |  |  |
Marco Jhonfai Fabián de la Mora (s. 21. heinäkuuta 1989 Guadalajara) on meksikolainen jalkapalloilija, joka edustaa Primera División de Méxicossa pelaavaa CD Guadalajaraa. Fabiánin pelipaikka on yleensä hyökkäävä keskikenttä, mutta hän voi pelata myös vasempana laitahyökkääjänä. Meksikon jalkapallomaajoukkueen riveissä Fabián on voittanut Gold Cupin 2011 ja olympiakultaa 2012.
Ura > Seurajoukkueura

Marco Fabiánin kasvattajaseura on CD Guadalajara. Seuran ykkösjoukkueessa hän teki debyyttinsä vuonna 2007. Ensimmäisen maalinsa Fabián teki toisessa ottelussaan helmikuussa 2008. Joulukuussa 2013 Fabián siirtyi lainalle Meksikon liigassa niin ikään pelaavaan Cruz Azuliin kahden vuoden mittaisella lainasopimuksella. Debyyttinsä joukkueessa hän teki toukokuussa 2014. Lainan päätyttyä Fabián palasi takaisin Guadalajaraan, jossa hän on ollut avainpelaaja.
Ura > Maajoukkueura

Fabián on pelannut Meksikon alle 20- ja 23-vuotiaiden maajoukkueissa. Alle 23-vuotiaiden maajoukkueessa hän on kaikkien aikojen paras maalintekijä 15 osumallaan. Hän pääsi Meksikon jalkapallomaajoukkueeseen vuoden 2011 Gold Cupiin viiden pelaajan kärähdettyä klenbuterolista, mutta ei pelannut turnauksessa minuuttiakaan. Meksiko voitti noissa kisoissa kultaa. Fabián pelasi myös Meksikon olympiajoukkueessa vuoden 2012 olympialaisissa Lontoossa. Hän oli avauksessa jokaisessa pelissä ja teki yhden maalin. Meksiko voitti olympialaisissa kultaa kaadettuaan finaalissa Brasilian 2-1. Maajoukkueen päävalmentaja Miguel Herrera valitsi Fabiánin mukaan 2014 MM-kisoihin, jossa tämä esiintyi vaihtopelaajana parissa ottelussa.
Käännös suomeksi
N.E.W.S.

| N> E.W.S. Golden Earring |
| --- | --- | --- |

Studioalbumin tiedot
 Julkaistu: maaliskuu 1984
 Formaatti: LP, CD
 Tuottaja(t): Shell Schellekens
 Tyylilaji: hard rock
 Kesto: 36.27
 Levy-yhtiö: 21/Atco
Golden Earringin muut julkaisut
| Cut 1982 | N.E.W.S. 1984 | Something Heavy Going Down 1984 |
N.E.W.S. on hollantilaisen rockyhtye Golden Earringin albumi vuodelta 1984.
Kappaleet > A-puoli

Clear Night Moonlight – 3.25 (säv. Hay, Kooymans)
When The Lady Smiles – 5.12 (säv. Hay, Kooymans)
Enough Is Enough – 3.43 (säv. Hay, Kooymans)
Fist In Glove – 3.27 (säv. Hay, Kooymans)
Kappaleet > B-puoli

Mission Impossible – 5.57 (säv. Hay, Kooymans)
I'll Make It All Up To You – 5.22 (säv. Hay, Kooymans)
N.E.W.S. – 5.18 (säv. Hay, Kooymans)
It's Over Now – 4.03 (säv. Hay, Kooymans)
Kappaleet > CD

Clear Night Moonlight – 3.32 (säv. Hay, Kooymans)
When the Lady Smiles – 5.39 (säv. Hay, Kooymans)
Enough Is Enough – 3.42 (säv. Hay, Kooymans)
Fist in Glove – 3.25 (säv. Hay, Kooymans)
Orwell's Year – 4.20 (säv. Hay, Kooymans)
N.E.W.S. – 5.16 (säv. Hay, Kooymans)
I'll Make It All up to You – 5.22 (säv. Hay, Kooymans)
Mission Impossible – 5.58 (säv. Hay, Kooymans)
It's over Now – 4.08 (säv. Hay, Kooymans)
Kokoonpano

George Kooymans – kitara, laulu
Rinus Gerritsen – kosketinsoittimet, basso
Barry Hay – laulu, kitara
Cesar Zuiderwijk – rummut
Arviot

Allmusic:
Aiheesta muualla

N.E.W.S. discogs.com -sivustolla
Marco Pezzaiuoli

| Henkilötiedot |
| --- | --- | --- |
Koko nimi: Marco Pezzaiuoli
Syntymäaika: 16. marraskuuta 1968 (ikä 55)
Syntymäpaikka: Mannheim, Baden-Württemberg, Saksa
Seura
Seura: –
Tehtävä: Päävalmentaja
Seurat
| Vuodet | Seura | O (M) |
|   |  VfR Mannheim |   |
Valmennusura
1991–1999 2000 2000–2003 2003–2006 2006 2007–2008 2008–2009 2008–2009 2009–2010 2010–2011 2011 2014:  Karlsruher SC Jugend  Karlsruher SC  Karlsruher SC (apuv.)  Suwon Samsung Bluewings  Eintracht Trier  Saksan U16-maajoukkue  Saksan U15-maajoukkue  Saksan U15-maajoukkue  Saksan U18-maajoukkue  TSG 1899 Hoffenheim (apuv.)  TSG 1899 Hoffenheim  Cerezo Osaka
 Seurajoukkueuran tilastot kattavat vain kansalliset sarjat.
Marco Pezzaiuoli (s. 16. marraskuuta 1968) on saksalainen jalkapallovalmentaja ja entinen pelaaja. Lokakuusta 2014 lähtien hän on toiminut Guangzhou Evergranden junioritoiminnan johtajana.